Έγκριση ίδρυσης και λειτουργίας Κολλεγίου σε Νομικό Πρόσωπο
Χορήγηση άδειας ίδρυσης και λειτουργίας Κολλεγίου σε Νομικό Πρόσωπο
Αίτηση – Υπεύθυνη Δήλωση για τη χορήγηση έγκρισης ίδρυσης και λειτουργίας Κολλεγίου σε Νομικό Πρόσωπο
Η Αίτηση – Υπεύθυνη Δήλωση συνοδεύεται από τα απαιτούμενα δικαιολογητικά, τα οποία δομούνται σε δύο υποφακέλους. Ο πρώτος υποφάκελος περιλαμβάνει τα διοικητικά δικαιολογητικά και ο δεύτερος υποφάκελος περιλαμβάνει τα κτιριολογικά δικαιολογητικά.
Κατάθεση από τον αιτούντα (δια ζώσης ή ταχυδρομικά)
Σύσταση επιχείρησης (εταιρική) *Για σύσταση εταιρείας δείτε τον σύνδεσμο παρακάτω
Ο αιτών να είναι κάτοχος κωδικών TAXISnet
Υποβολή αίτησης για την έγκριση ίδρυσης με όλα τα διοικητικά δικαιολογητικά, πλην των νομιμοποιητικών εγγράφων νομικού προσώπου, με ημερομηνία έκδοσης που δεν ξεπερνά το χρονικό διάστημα του προηγούμενου τριμήνου από την υποβολή της αίτησης για έγκριση. Επίσης, όπου απαιτείται, πρέπει να έχουν εκδοθεί στην επωνυμία του νομικού προσώπου.
Το νομικό πρόσωπο να είναι φορολογικά ενήμερο. Ισχύει επίσης στην περίπτωση ένωσης προσώπων, για κάθε νομικό πρόσωπο.
Το νομικό πρόσωπο να είναι ασφαλιστικά ενήμερο.
Για το νομικό πρόσωπο ενιαίο πιστοποιητικό δικαστικής φερεγγυότητας ή ισοδύναμο έγγραφο αρμόδιας αρχής του κράτους - μέλους, εφόσον τέτοιο έγγραφο προβλέπεται κατά το δίκαιο του κράτους - μέλους εγκατάστασης. Αν δεν προβλέπεται η έκδοση τέτοιου εγγράφου, αυτό αντικαθίσταται με ένορκη βεβαίωση του νόμιμου εκπροσώπου ή, σε περίπτωση που από το δίκαιο του κράτους - μέλους εγκατάστασης δεν προβλέπεται ένορκη βεβαίωση, με υπεύθυνη δήλωση, η οποία υποβάλλεται ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου του κράτους - μέλους εγκατάστασης, οι οποίοι χορηγούν βεβαίωση περί παροχής της ένορκης βεβαίωσης ή επίσημης δήλωσης.
Οι μέτοχοι ή οι εταίροι ή τα μέλη της διοίκησης του νομικού προσώπου να μην έχουν την ιδιότητα του δημοσίου υπαλλήλου, υπαλλήλου Ο.Τ.Α. ή άλλου Ν.Π.Δ.Δ. Δεν απαιτείται για νομικά πρόσωπα δημοσίου δικαίου, νομικά πρόσωπα του ευρύτερου δημόσιου τομέα και για νομικά πρόσωπα των οποίων τα μέλη ή μέρος των μελών του διοικητικού συμβουλίου ή της διοικήσεώς τους ορίζονται ως εκ της ιδιότητάς τους (ex officio).
Συμφωνία με ανώτατο εκπαιδευτικό ίδρυμα της αλλοδαπής αναγνωρισμένο από τις εθνικές αρχές της χώρας του και πιστοποίηση του, εφόσον απαιτείται σύμφωνα με το δίκαιο της έδρας του.
Για το κτίριο που θα στεγάζεται το προς έγκριση ίδρυσης και λειτουργίας Κολλεγίου, απαιτείται οικοδομική άδεια που έχει θεωρηθεί για σύνδεση με τα δίκτυα κοινής ωφελείας ή τα οριζόμενα στις παρ. 6, 7 και 8 του άρθρου 107 του ν. 4495/2017 (Α΄167), χρήσης εκπαιδευτηρίου σύμφωνα με τις διατάξεις του κτιριοδομικού κανονισμού.
Για το νομικό πρόσωπο ότι δεν του έχει επιβληθεί η διοικητική κύρωση της ανάκλησης έγκρισης αδείας ή διακοπής λειτουργίας για ίδιο ή άλλο ιδιωτικό φορέα εκπαίδευσης και κατάρτισης την τελευταία διετία.
Η καταστατική έδρα του νομικού προσώπου να βρίσκεται σε χώρα κράτος – μέλος της Ε.Ε. και ο σκοπός του, σύμφωνα με το καταστατικό του, να αφορά και στην παροχή υπηρεσιών εκπαίδευσης και κατάρτισης.
Για το νομικό πρόσωπο να μην έχει κηρυχτεί σε κατάσταση πτώχευσης και να μην έχει καταθέσει αίτηση για κήρυξη του σε κατάσταση πτώχευσης.
Ο νόμιμος εκπρόσωπος του νομικού προσώπου να μην έχει την ιδιότητα του δημόσιου υπαλλήλου, υπαλλήλου Ν.Π.Δ.Δ., Ο.Τ.Α. και κληρικού και δεν του έχει επιβληθεί η διοικητική κύρωση της ανάκλησης έγκρισης/αδείας ή διακοπής λειτουργίας για τον ίδιο ή άλλο ιδιωτικό φορέα εκπαίδευσης και κατάρτισης την τελευταία διετία. Δεν απαιτείται για νομικό πρόσωπο δημοσίου δικαίου.
Ο νόμιμος εκπρόσωπος του νομικού προσώπου να μην έχει κηρυχθεί σε κατάσταση πτώχευσης και να μην έχει καταθέσει αίτηση για κήρυξή του σε κατάσταση πτώχευσης ή ενιαίο πιστοποιητικό δικαστικής φερεγγυότητας ή ισοδύναμο έγγραφο αρμόδιας αρχής του κράτους - μέλους, εφόσον τέτοιο έγγραφο προβλέπεται κατά το δίκαιο του κράτους - μέλους εγκατάστασης. Αν δεν προβλέπεται η έκδοση τέτοιου εγγράφου, αυτό αντικαθίσταται με ένορκη βεβαίωση του νόμιμου εκπροσώπου ή, σε περίπτωση που από το δίκαιο του κράτους - μέλους εγκατάστασης δεν προβλέπεται ένορκη βεβαίωση, με υπεύθυνη δήλωση, η οποία υποβάλλεται ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου του κράτους - μέλους εγκατάστασης, οι οποίοι χορηγούν βεβαίωση περί παροχής της ένορκης βεβαίωσης ή επίσημης δήλωσης. Δεν απαιτείται για νομικό πρόσωπο δημοσίου δικαίου.
Ο νόμιμος εκπρόσωπος του νομικού προσώπου να μην έχει καταδικαστεί αμετάκλητα σε οποιαδήποτε ποινή για κακούργημα ή για ένα από τα πλημμελήματα, τετελεσμένα ή σε απόπειρα, της κλοπής, υπεξαίρεσης, απάτης, εκβίασης, πλαστογραφίας, παραχάραξης, δωροδοκίας, σωματικής βλάβης, για παράβαση των διατάξεων περί ναρκωτικών ή για έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής, καθώς και ότι δεν έχει καταδικαστεί ή παραπεμφθεί με τελεσίδικο βούλευμα σύμφωνα με τα άρθρα 8 και 9 του Υπαλληλικού Κώδικα (ν. 3528/2007, Α’ 26). Δεν απαιτείται για νομικό πρόσωπο δημοσίου δικαίου.
Ο νόμιμος εκπρόσωπος δηλώνει για λογαριασμό του νομικού προσώπου που εκπροσωπεί, τον διακριτικό τίτλο που το τελευταίο θα χρησιμοποιήσει στον φορέα ιδιωτικής εκπαίδευσης και κατάρτισης για τον οποίο ζητά την έκδοση έγκρισης.
Συμφωνία πιστοποίησης (validation) ή δικαιόχρησης (franchising) των προγραμμάτων σπουδών με ανώτατο εκπαιδευτικό ίδρυμα της αλλοδαπής αναγνωρισμένο από τις αρμόδιες αρχές στη χώρα που εδρεύει, σε επίσημη μετάφραση.
Προϋποθέσεις περί μη τέλεσης αξιόποινων πράξεων
Η διαδικασία αφορά στην έγκριση ίδρυσης και λειτουργίας κολλεγίου και απευθύνεται σε νομικά πρόσωπα που έχουν μόνιμη εγκατάσταση σε κράτος μέλος της Ε.Ε.. O σκοπός τους αφορά και στην παροχή υπηρεσιών εκπαίδευσης και κατάρτισης.
Φορολογική ενημερότητα του νομικού προσώπου.
Ασφαλιστική ενημερότητα του νομικού προσώπου.
Υπεύθυνη δήλωση του νόμιμου εκπροσώπου του νομικού προσώπου ότι δεν έχει επιβληθεί στο νομικό πρόσωπο η διοικητική κύρωση της ανάκλησης έγκρισης/ αδείας ή διακοπής λειτουργίας για ίδιο ή άλλο ιδιωτικό φορέα εκπαίδευσης και κατάρτισης την τελευταία διετία.
Υπεύθυνη δήλωση του νόμιμου εκπροσώπου του νομικού προσώπου ότι δεν έχει την ιδιότητα του δημοσίου υπαλλήλου, υπαλλήλου Ο.Τ.Α. ή άλλου Ν.Π.Δ.Δ. ή την ιδιότητα του κληρικού και ότι δεν του έχει επιβληθεί η διοικητική κύρωση της ανάκλησης έγκρισης/αδείας ή διακοπής λειτουργίας για τον ίδιο ή άλλο ιδιωτικό φορέα εκπαίδευσης και κατάρτισης την τελευταία διετία.
Υπεύθυνες δηλώσεις των μετόχων ή των εταίρων ή των μελών της διοίκησης του νομικού προσώπου ότι δεν έχουν την ιδιότητα του δημοσίου υπαλλήλου, υπαλλήλου Ο.Τ.Α. ή άλλου Ν.Π.Δ.Δ.
Υπεύθυνη δήλωση του ν. 1599/1986, όπως ισχύει, του νόμιμου εκπροσώπου του νομικού προσώπου με βεβαίωση περί του γνήσιου της υπογραφής του, στην οποία ο νόμιμος εκπρόσωπος δηλώνει, για λογαριασμό του νομικού προσώπου που εκπροσωπεί, τον διακριτικό τίτλο που το τελευταίο θα χρησιμοποιήσει στον φορέα ιδιωτικής εκπαίδευσης και κατάρτισης για τον οποίο ζητά την έκδοση έγκρισης.
Αποδεικτικό καταβολής του αντιτίμου του παραβόλου.
Ειδικό έντυπο – αίτηση διατύπωσης γνώμης ΕΟΠΠΕΠ
Βεβαίωση χώρου κύριας χρήσης από ιδιώτη μηχανικό, με επισυναπτόμενα σχέδια αποτύπωσης της υφιστάμενης κατάστασης.
Πιστοποιητικό (ενεργητικής) πυροπροστασίας για χρήση «εκπαίδευση» της οικείας Πυροσβεστικής Υπηρεσίας.
Αποδεικτικό καταβολής του χρηματικού ποσού υπέρ Ε.Ο.Π.Π.Ε.Π..
Πιστοποίηση από το ανώτατο εκπαιδευτικό ίδρυμα της αλλοδαπής των υπηρεσιών εκπαίδευσης και κατάρτισης που παρέχονται από το Κολλέγιο.
Αξιολόγηση του Κολλεγίου από το ανώτατο εκπαιδευτικό ίδρυμα της αλλοδαπής και από τις αρχές που προβλέπονται από το δίκαιο της χώρας της έδρας του.
Εγκεκριμένο από το ανώτατο εκπαιδευτικό ίδρυμα της αλλοδαπής αναλυτικό πρόγραμμα σπουδών που οδηγεί σε πρώτο πτυχίο (BACHELOR) τουλάχιστον τριετούς διάρκειας σπουδών και φοίτησης ή σε μεταπτυχιακό τίτλο σπουδών.
Βεβαίωση της εθνικής αρχής διασφάλισης ποιότητας ή και πιστοποίησης της έδρας του συνεργαζόμενου ιδρύματος, εφόσον υφίσταται.
Νομιμοποιητικά έγγραφα σύστασης και εκπροσώπησης.
Πιστοποιητικό περί μη κήρυξης του νομικού προσώπου σε κατάσταση πτώχευσης και περί μη κατάθεσης αίτησης για κήρυξή του σε κατάσταση πτώχευσης ή Ενιαίο Πιστοποιητικό Δικαστικής Φερεγγυότητας ή ισοδύναμο έγγραφο αρμόδιας αρχής του κράτους - μέλους, στο οποίο το νομικό πρόσωπο έχει την έδρα του, εφόσον τέτοιο έγγραφο προβλέπεται κατά το δίκαιο του κράτους - μέλους εγκατάστασης.
Πιστοποιητικό του ΓΕΜΗ περί των μεταβολών του νομικού προσώπου.
Πιστοποιητικό περί μη κήρυξης του νόμιμου εκπροσώπου σε κατάσταση πτώχευσης και περί μη κατάθεσης αίτησης για κήρυξή του σε κατάσταση πτώχευσης ή Ενιαίο Πιστοποιητικό Δικαστικής Φερεγγυότητας ή ισοδύναμο έγγραφο αρμόδιας αρχής του κράτους - μέλους, εφόσον τέτοιο έγγραφο προβλέπεται κατά το δίκαιο του κράτους - μέλους εγκατάστασης.
Αντίγραφο ποινικού μητρώου του νόμιμου εκπροσώπου του νομικού προσώπου, από το οποίο προκύπτει ότι δεν έχει καταδικασθεί αμετάκλητα σε οποιαδήποτε ποινή για κακούργημα ή για ένα από τα πλημμελήματα, τετελεσμένα ή σε απόπειρα, της κλοπής, υπεξαίρεσης, απάτης, εκβίασης, πλαστογραφίας, παραχάραξης, δωροδοκίας, σωματικής βλάβης, για παράβαση των διατάξεων περί ναρκωτικών ή για έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής, καθώς και ότι δεν έχει καταδικαστεί ή παραπεμφθεί με τελεσίδικο βούλευμα σύμφωνα με τα άρθρα 8 και 9 του Υπαλληλικού Κώδικα (ν. 3528/2007, Α’ 26).
Οικοδομική άδεια, που έχει θεωρηθεί για σύνδεση τα δίκτυα κοινής ωφελείας ή τα οριζόμενα στις παρ. 6, 7 και 8 του άρθρου 107 του ν. 4495/2017 (Α΄167), χρήσης εκπαιδευτηρίου σύμφωνα με τις διατάξεις του κτιριοδομικού κανονισμού, κατόψεις με χαρακτηρισμό χρήσης των χώρων και αποτύπωση της προσβασιμότητας ΑΜΕΑ, όπως απαιτείται (τουλάχιστον σε μία κτιριολογική μονάδα -κτήριο ή όροφο, ανά περιφέρεια).
Επικυρωμένο αντίγραφο συμφωνίας πιστοποίησης (validation) ή δικαιόχρησης (franchising) με ανώτατο εκπαιδευτικό ίδρυμα της αλλοδαπής αναγνωρισμένο από τις αρμόδιες αρχές στη χώρα που εδρεύει, σε επίσημη μετάφραση, στο οποίο συμπεριλαμβάνονται όσα αναφέρονται στα στοιχεία α, β, δ, ε και στ της παραγράφου 2 του άρθρου 10 του ν. 3696/2008, όπως τροποποιήθηκε και ισχύει.
Αναγνώριση του ανωτάτου εκπαιδευτικού ιδρύματος της αλλοδαπής από τις αρμόδιες εθνικές αρχές της χώρας του και πιστοποίησή του, εφόσον απαιτείται σύμφωνα με το δίκαιο της έδρας του.
Πρέπει να έχει εκδοθεί σε ημερομηνία που δεν ξεπερνά το χρονικό διάστημα του προηγούμενου τριμήνου από την υποβολή της αίτησης για έγκριση.
Δεν απαιτείται για Ν.Π.Δ.Δ.. Πρέπει να έχει εκδοθεί σε ημερομηνία που δεν ξεπερνά το χρονικό διάστημα του προηγούμενου τριμήνου από την υποβολή της αίτησης για έγκριση.
Δεν απαιτείται για Ν.Π.Δ.Δ., για νομικά πρόσωπα του ευρύτερου δημόσιου τομέα και για νομικά πρόσωπα των οποίων τα μέλη ή μέρος των μελών του διοικητικού συμβουλίου ή της διοικήσεώς τους ορίζονται ως εκ της ιδιότητάς τους (ex officio). Πρέπει να έχει εκδοθεί σε ημερομηνία που δεν ξεπερνά το χρονικό διάστημα του προηγούμενου τριμήνου από την υποβολή της αίτησης για έγκριση.
Δεύτερος υποφάκελος περιλαμβάνει τα κτιριολογικά δικαιολογητικά και διαβιβάζεται στον Ε.Ο.Π.Π.Ε.Π. για τη διατύπωση γνώμης.
Αναφέρονται η ονομασία της προσφερόμενης ειδικότητας στην ελληνική και στην αγγλική και η ελάχιστη διάρκεια σπουδών.
Το Πρόγραμμα Σπουδών περιλαμβάνει αναλυτικό περιεχόμενο κάθε προτεινόμενου μαθήματος, λεπτομερές ωρολόγιο πρόγραμμα μαθημάτων ανά εξάμηνο και αθροιστικά, με χαρακτηρισμό των προτεινόμενων μαθημάτων σε υποχρεωτικά και προαιρετικά και σε θεωρητικά, εργαστηριακά και μικτά. Επίσης, περιλαμβάνει αναλυτικό πρόγραμμα με τη μορφή στοχοθεσίας για κάθε προτεινόμενο μάθημα ως προς τις επιδιωκόμενες γνώσεις, επαγγελματικές ικανότητες και δεξιότητες ανά εξάμηνο σπουδών, καθώς και αριθμητική και περιγραφική κατάσταση μαθημάτων με τον απαιτούμενο εποπτικό και εργαστηριακό εξοπλισμό. Τέλος, το Πρόγραμμα Σπουδών περιλαμβάνει τα απαιτούμενα προσόντα των διδασκόντων για τη διδασκαλία κάθε μαθήματος του προγράμματος και τα διδακτικά βοηθήματα (βιβλιογραφία, φάκελοι τεκμηρίωσης, εγχειρίδια) που μπορούν να χρησιμοποιήσουν οι σπουδαστές σε κάθε μάθημα.
Το Πρόγραμμα Σπουδών περιλαμβάνει βεβαίωση της εθνικής αρχής διασφάλισης ποιότητας ή και πιστοποίησης της έδρας του συνεργαζόμενου ιδρύματος, εφόσον υφίσταται. Σε περίπτωση έλλειψης της ανωτέρω βεβαίωσης δήλωση του αλλοδαπού ιδρύματος περί μη υπάρξεως σχετικής βεβαίωσης.
Από το καταστατικό πρέπει να προκύπτει ότι το νομικό πρόσωπο έχει μόνιμη εγκατάσταση σε κράτος μέλος της Ε.Ε. και ότι ο σκοπός του αφορά και στην παροχή υπηρεσιών εκπαίδευσης και κατάρτισης.
Αν δεν προβλέπεται η έκδοση τέτοιου εγγράφου, αυτό αντικαθίσταται με ένορκη βεβαίωση των μελών του διοικούντος το νομικό πρόσωπο οργάνου του νομικού προσώπου ή, σε περίπτωση που από το δίκαιο του κράτους - μέλους εγκατάστασης δεν προβλέπεται ένορκη βεβαίωση, με υπεύθυνη δήλωση η οποία υποβάλλεται ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου του κράτους - μέλους εγκατάστασης, οι οποίοι χορηγούν βεβαίωση περί παροχής της ένορκης ή επίσημης δήλωσης. Πρέπει να έχει εκδοθεί σε ημερομηνία που δεν ξεπερνά το χρονικό διάστημα του προηγούμενου τριμήνου από την υποβολή της αίτησης για έγκριση.
Σε περίπτωση που τα στοιχεία α, β, δ, ε και στ της παραγράφου 2 του άρθρου 10 του ν. 3696/2008 όπως τροποποιήθηκε και ισχύει, δεν συμπεριλαμβάνονται στη συμφωνία πιστοποίησης (validation) ή δικαιόχρησης (franchising) οποιοδήποτε άλλο πρόσφορο αποδεικτικό μέσο, με το οποίο να τεκμηριώνονται τα παραπάνω σημεία.
Αν δεν προβλέπεται η έκδοση τέτοιου εγγράφου, αυτό αντικαθίσταται με ένορκη βεβαίωση του νόμιμου εκπροσώπου ή, σε περίπτωση που από το δίκαιο του κράτους - μέλους εγκατάστασης δεν προβλέπεται ένορκη βεβαίωση, με υπεύθυνη δήλωση, η οποία υποβάλλεται ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου του κράτους - μέλους εγκατάστασης, οι οποίοι χορηγούν βεβαίωση περί παροχής της ένορκης βεβαίωσης ή επίσημης δήλωσης. Δεν απαιτείται για Ν.Π.Δ.Δ.. Πρέπει να έχει εκδοθεί σε ημερομηνία που δεν ξεπερνά το χρονικό διάστημα του προηγούμενου τριμήνου από την υποβολή της αίτησης για έγκριση.
Απλούστευση ίδρυσης και λειτουργίας δραστηριοτήτων στον τομέα της εκπαίδευσης Προσθήκη Κεφ. ΛΗ’ στον ν. 4442/2016
Απλούστευση πλαισίου ίδρυσης και λειτουργίας ιδιωτικών ινστιτούτων επαγγελματικής κατάρτισης (Ι.Ι.Ε.Κ.), φροντιστηρίων κέντρων ξένων γλωσσών και κολλεγίων.
Καθορισμός διαδικασίας, περιεχομένου και δικαιολογητικών, παραβόλου, χρηματικού ποσού και κυρώσεων για την έγκριση της ίδρυσης και λειτουργίας και τη γνωστοποίηση της λειτουργίας δραστηριοτήτων στον τομέα της εκπαίδευσης.
Καθορισμός διαδικασίας της υποβολής των προγραμμάτων σπουδών ιδιωτικού σχολείου Πρωτοβάθμιας και Δευτεροβάθμιας εκπαίδευσης, Κολλεγίου, ιδιωτικού Ινστιτούτου Επαγγελματικής Κατάρτισης (Ι.Ι.Ε.Κ.), Κέντρου Δια Βίου Μάθησης Επιπέδου Ένα και Κέντρου Δια Βίου Μάθησης Επιπέδου Δύο
Εθνικό σύστημα Επαγγελματικής Εκπαίδευσης, Κατάρτισης, Δια Βίου Μάθησης και Νεολαίας του Υπουργείου Παιδείας και Θρησκευμάτων και άλλες διατάξεις.
Παράγραφος Θ3, (πλαίσιο χορήγησης άδειας, προϋποθέσεις) Τροποποιήσεις: - Ν.4547/2018, (ΦΕΚ 102/Α), αρ. 88, παρ. 1α, τροποποίηση παραγράφου Θ3 Ν.4093/2012, περ. 8 αντικατάσταση στοιχείου α’, συμπλήρωση στοιχείου στ’ και προσθήκη στοιχείου η’, (κτιριολογικές προϋποθέσεις) - Ν.4495/2017, (ΦΕΚ 167/Α) αρ. 107, παρ. 6,7 και 8, τροποποίηση παραγράφου Θ3 Ν.4093/2012, περ. 8α (οικοδομική άδεια, προϋποθέσεις) - Ν.4485/2017, (ΦΕΚ 114/Α), αρ. 82, παρ. 8, τροποποίηση παραγράφου Θ3 Ν.4093/2012, παρ. 16 (προγράμματα σπουδών) - Ν. 4415/2016, (ΦΕΚ 159/Α), αρ. 36 παρ. 5.1, τροποποίηση παραγράφου Θ3 Ν.4093/2012 περ. 5.γ (προϋποθέσεις) - Ν.4229/2014, (ΦΕΚ 8/Α), αρ. 11, παρ. 1, περ. 3, τροποποίηση περ. 1 της παραγράφου Θ3 Ν.4093/2012, (πλαίσιο χορήγησης άδειας), αρ. 11, παρ. 1, περ. 1, προσθήκη παρ. 21 στην παράγραφο Θ3 του Ν.4093/2012, (αυτεπάγγελτη αναζήτηση ασφαλιστικής και φορολογικής ενημερότητας) - Ν.4264/2014, (ΦΕΚ 118/Α), αρ. 48, παρ. 5. τροποποίηση –προσθήκη παράγραφος Θ3 Ν.4093/2012, παρ. 3 (χρόνος υποβολής αιτήσεων) - Ν.4218/2013, (ΦΕΚ 268/Α), αρ. 6, παρ. 3, περ. 4, τροπ. παραγράφου Θ3, παρ. 17 Ν.4093/2012, (προϋποθέσεις - διακριτικός τίτλος) - Ν.4186/2013, (ΦΕΚ 193/Α), αρ. 33, παρ. 2, προσθήκη στοιχείου ζ, στην παρ. Θ3 περ. 8 του Ν.4093/2012, (κτιριολογικές προϋποθέσεις) - Ν.4111/2013, (ΦΕΚ 18/Α), αρ. 30, παρ . 1, συμπλήρωση περ. 1 της παραγράφου Θ3 Ν.4093/2012, (πλαίσιο χορήγησης άδειας), αρ. 30, παρ. 4α, τροπ. παραγράφου Θ3 Ν.4093/2012, παρ. 4 περ. ζ., (προϋποθέσεις) , αρ. 30, παρ. 10, κατάργηση περ. 9 της παραγράφου Θ3 του Ν. 4093/2012, (κτιριολογικές προϋποθέσεις), αρ. 30, παρ.18α, προσθήκη παρ 19 στην παράγραφο Θ3 του Ν 4093/2012, (προϋποθέσεις, κατοχή περισσότερων αδειών).
Τροποποίηση της με αρ. 151668/ΙΑ/3−12−2012 απόφασης με θέμα «Ορισμός των διεθνών οργανισμών πιστοποίησης των προγραμμάτων σπουδών των Κολλεγίων που οδηγούν σε μεταπτυχιακό τίτλο σπουδών».
Καθορισμός απαιτούμενων δικαιολογητικών για τη χορήγηση, την τροποποίηση και την επικαιροποίηση άδειας Ιδιωτικού Σχολείου Πρωτοβάθμιας και Δευτεροβάθμιας εκπαίδευσης, Κολλεγίου, Φροντιστηρίου και Κέντρου Ξένων Γλωσσών, ιδιωτικού Ινστιτούτου Επαγγελματικής Κατάρτισης (Ι.Ι.Ε.Κ.), Κέντρου Δια Βίου Μάθησης Επιπέδου Ένα και Κέντρου Δια Βίου Μάθησης Επιπέδου Δύο σε φυσικά, νομικά πρόσωπα, ενώσεις προσώπων και ΝΠΔΔ.
Ανάθεση δικαιώματος υπογραφής στους Προϊσταμένους Γενικών Διευθύνσεων Υπουργείων.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Περιλαμβάνει τα διοικητικά δικαιολογητικά σε ψηφιακή μορφή.
Πρωτοκόλληση της αίτησης – υπεύθυνης δήλωσης για τη χορήγηση έγκρισης ίδρυσης και λειτουργίας Κολλεγίου σε Νομικό Πρόσωπο και χρέωση στο αρμόδιο τμήμα.
Παραλαμβάνονται τα δικαιολογητικά από το Τμήμα Β΄ Αδειοδότησης ιδιωτικών Φορέων Επαγγελματικής Κατάρτισης και Διά Βίου Μάθησης και ανάθεση της αίτησης στον αρμόδιο υπάλληλο.
Ο έλεγχος που πραγματοποιείται αφορά στον έλεγχο των εγγράφων παράλληλα με την κάλυψη των απαιτούμενων προϋποθέσεων που θέτει το θεσμικό πλαίσιο (π.χ ασυμβίβαστες ιδιότητες Νομικών Προσώπων, ασφαλιστική και φορολογική ενημερότητα σε ισχύ, κλπ). Εάν κατά τον έλεγχο διαπιστωθεί πως απουσιάζει ή είναι ελλιπές κάποιο δικαιολογητικό, ενημερώνεται ο ενδιαφερόμενος τηλεφωνικά και με μήνυμα ηλεκτρονικού ταχυδρομείου σχετικά με τις ελλείψεις που διαπιστώθηκαν.
Διενέργεια ελέγχου κτιριολογικών προϋποθέσεων η οποία περιλαμβάνει τα ακόλουθα βήματα: - παραλαβή φακέλου κτιριολογικού ελέγχου από τον ΕΟΠΠΕΠ, - έλεγχος δικαιολογητικών τήρησης κτιριολογικών προϋποθέσεων, - πραγματοποίηση αυτοψίας, - διατύπωση παρατηρήσεων, σε περιπτώσεις διαπίστωσης προβλημάτων, - σύνταξη θετικής ή αρνητικής γνωμοδότησης, - αποστολή της γνωμοδότησης στο Υπ. Παιδείας
Παραλαμβάνεται η διατύπωση γνώμης του ΕΟΠΠΕΠ από το Τμήμα Β΄ Αδειοδότησης ιδιωτικών Φορέων Επαγγελματικής Κατάρτισης και Διά Βίου Μάθησης, μετά τον έλεγχο των κτιριολογικών προϋποθέσεων που διενήργησε.
Έπειτα από την αρνητική διατύπωση γνώμης του ΕΟΠΠΕΠ ενημερώνεται ο φορέας.
Έπειτα από τη θετική διατύπωση γνώμης του ΕΟΠΠΕΠ, συντάσσεται σχετική απόφαση χορήγησης έγκρισης ίδρυσης και λειτουργίας Κολλεγίου σε Νομικό Πρόσωπο στην οποία προσαρτάται η διατύπωση γνώμης του ΕΟΠΠΕΠ και προωθείται για υπογραφή στον Προϊστάμενο της Διεύθυνσης Εποπτείας Φορέων Επαγγελματικής Κατάρτισης και Διά Βίου Μάθησης.
Συνυπογράφεται η απόφαση χορήγησης έγκρισης ίδρυσης και λειτουργίας Κολλεγίου και προωθείται για υπογραφή στον αρμόδιο Διευθυντή.
Παραλαμβάνεται από το Τμήμα Β΄ Αδειοδότησης ιδιωτικών Φορέων Επαγγελματικής Κατάρτισης και Διά Βίου Μάθησης η υπογεγραμμένη απόφαση χορήγησης έγκρισης ίδρυσης και λειτουργίας Κολλεγίου και προωθείται στην Γραμματεία της Κυβέρνησης για δημοσίευση σε ΦΕΚ.
Ο ενδιαφερόμενος υποβάλλει στο Υπουργείο Παιδείας (Τμήμα Β΄ Αδειοδότησης ιδιωτικών Φορέων Επαγγελματικής Κατάρτισης και Διά Βίου Μάθησης) την αίτηση – υπεύθυνη δήλωση για τη χορήγηση έγκρισης ίδρυσης και λειτουργίας Κολλεγίου σε Νομικό Πρόσωπο. Τα απαιτούμενα δικαιολογητικά διαχωρίζονται σε δύο φακέλους: ο πρώτος υποφάκελος περιλαμβάνει τα διοικητικά δικαιολογητικά και ο δεύτερος υποφάκελος περιλαμβάνει τα κτιριολογικά δικαιολογητικά και διαβιβάζεται στον Ε.Ο.Π.Π.Ε.Π. για τη διατύπωση γνώμης, σύμφωνα με την παρ. 6 του άρθρου 3.
Διαβιβάζεται ο φάκελος που περιλαμβάνει τα κτιριολογικά δικαιολογητικά στον ΕΟΠΠΕΠ ο οποίος είναι αρμόδιος για τον σχετικό έλεγχο και την διενέργεια αυτοψίας.
Μετά και τη δημοσίευση στο ΦΕΚ πραγματοποιείται ανάρτηση στη ΔΙΑΥΓΕΙΑ και ενημερώνεται ο ενδιαφερόμενος για την χορήγηση της άδειας. Παράλληλα, πραγματοποιείται κοινοποίηση και στον ΕΟΠΠΕΠ.
Υποβολή Αίτησης – Υπεύθυνης Δήλωσης για τη χορήγηση έγκρισης ίδρυσης και λειτουργίας Κολλεγίου σε Νομικό Πρόσωπο
Ηλεκτρονική Υποβολή Αίτησης και Δικαιολογητικών
Διενέργεια ελέγχου κτιριολογικών προϋποθέσεων
Αποστολή του φακέλου με τα κτιριολογικά δικαιολογητικά
Έντυπο αίτησης για τη χορήγηση έγκρισης ίδρυσης και λειτουργίας Κολλεγίου για νομικό πρόσωπο